CELEX: 32013D0705(01)
Language: et
Date: 2013-07-01 00:00:00
Title: Euroopa Parlamendi juhatuse otsus, 1. juuli 2013 , millega muudetakse Euroopa Parlamendi liikmete põhimääruse rakendusmeetmeid

5.7.2013   
            
            
               ET
            
            
               Euroopa Liidu Teataja
            
            
               C 194/6
            
         EUROOPA PARLAMENDI JUHATUSE OTSUS,
   1. juuli 2013,
   millega muudetakse Euroopa Parlamendi liikmete põhimääruse rakendusmeetmeid
   2013/C 194/02
   EUROOPA PARLAMENDI JUHATUS,
   võttes arvesse Euroopa Liidu toimimise lepingut, eriti selle artikli 223 lõiget 2,
   võttes arvesse lepingut Horvaatia Vabariigi ühinemise kohta Euroopa Liiduga,
   võttes arvesse Euroopa Parlamendi liikmete põhimäärust (1),
   võttes arvesse Euroopa Parlamendi kodukorra artikleid 8 ja 23
   ning arvestades järgmist:
   
               (1)
            
            
               Vastavalt lepingule Horvaatia Vabariigi ühinemise kohta Euroopa Liiduga saab Horvaatia alates 1. juulist 2013 Euroopa Liidu liikmeks. Horvaatia parlamendiliikmed hakkavad alates nimetatud kuupäevast osalema Euroopa Parlamendi töös. Seega on Euroopa Parlamendi liikmete põhimääruse rakendusmeetmetes (2) („rakendusmeetmed”) vaja muuta valimisriigis sooritatud reisi kulusid käsitleva artikli 23 lõike 1 punkti b, et võtta arvesse uute Horvaatia parlamendiliikmete ühinemist Euroopa Parlamendiga.
            
         
               (2)
            
            
               Valimisriigis sooritatud autoreiside puhul on aastaseks piiranguks seatud kilomeetrite arv, mis määratakse kindlaks asjaomase liikmesriigi suuruse põhjal. Kuna Horvaatia pindala on 56 542 km2, peaks Euroopa Parlamendi Horvaatia liikmetel olema individuaalne õigus sooritada autoreise kuni 8 000 km ulatuses aastas,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusmeetmete artikli 23 lõike 1 punktis b asendatakse kolmas taane järgmisega:
   
               „—
            
            
               8 000 km Belgias, Taanis, Eestis, Horvaatias, Küprosel, Lätis, Leedus, Luksemburgis, Maltal, Madalmaades või Sloveenias valitud parlamendiliikme puhul.”
            
         Artikkel 2
   1.   Käesolev otsus jõustub järgmisel päeval pärast selle avaldamist Euroopa Liidu Teatajas.
   2.   Käesolevat otsust kohaldatakse alates 1. juulist 2013.
   
      (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
   
      (2)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).